மனிதநேய மக்கள் கட்சியின் தலைவர் ஜவாஹிருல்லா பேசுகையில், "விஷ்வ ஹிந்து பரிஷத் அமைப்பு நடத்தி வரும் இந்த ரதயாத்திரை சட்ட விரோதமானது. ராமர் கோயில் கட்டுவது தொடர்பான வழக்கு உச்ச நீதிமன்றத்தில் நிலுவையில் இருக்கும்போது, பாபர் மசூதி இருந்த இடத்தில் ராமர் கோயில் கட்டும் மாதிரி வடிவமைப்பை வெளியிட்டுள்ளனர். அடுத்த 11 மாதங்களில் கோயிலைக் கட்டப்போவதாக அறிவித்துள்ளனர். ராமர் கோயில் கட்டுவதை எதிர்த்துத் தொடர்ப்பட்ட வழக்கு அடுத்தகட்டமாக, இந்திய அரசியல் சாசனப் பெஞ்சுக்கு மாற்றப்பட உள்ளதாகத் தகவல் வெளியாகியுள்ளது. அவ்வாறு, அந்த வழக்கு மாற்றப்பட்டால் வழக்கின் தீர்ப்பு வருவதற்கு காலதாமதமாகும். இந்தச் சூழலில் இதுபோன்ற ரத யாத்திரையைத் தொடங்கியுள்ளனர்.